Nagu ennist mainitud, võidab mängu see, kellel on neljanda vooru lõpuks kõige rohkem krõbisevat (selles mängus küll pigem klõbisevat). See aga ei tähenda seda, et võidab mängija, kes ostis kõige rohkem maale - mäng on võidetud ka ühe maali ostmisega. Tähtis on müüa oma maale teistele võimalikult kõrgete hindadega ning osta potentsiaalseid võitjaid võimalikult odavalt - nagu igas äris. Kuna aga võidud on kumulatiivsed (eelmise hooaja liidreid  hinnatakse rohkem), võivad mõne kunstniku maalide hinnad kerkida üpriski lae lähedale.